kardosdrur/scandi-wiki huggingface dataset:
Paul (bageri)

Paul, eller Boulangeries Paul SAS, er en fransk kæde bestående af bageri/café-restauranter, og blev etableret af Charlemagne Mayot i 1889 i byen Croix i det nordlige Frankrig.  Virksomheden har sit hovedkontor i Marcq-en-Barœul, der ligger ved byen Lille.

Bagerierne og caféerne med varemærket Paul har specialiseret sig i at fremstille og sælge typisk franske produkter, herunder brød, crêpe, sandwich, makroner, supper, kager, bagværk, kaffe, vin og øl. Der er (per marts 2013) 449 af dem beliggende i 24 lande spredt over hele verden. Paul er en virksomhed i Groupe Holder.

Kildehenvisninger

Eksterne henvisninger 
 Officiel hjemmeside 

Fødevarevirksomheder fra Frankrig
Etableret i 1889
Bagerbutikskæder
Østre Landsdelskommando

Østre Landsdelskommando (ØLK) (indtil 1950: 1. Generalkommando) var en kommando i Hæren, som udgjorde den øverste militære ledelse på Sjælland. Dens søster var Vestre Landsdelskommando for Fyn og Jylland. Den blev nedlagt 31. december 1990 og erstattet af Hærens Operative Kommando.

Historie 
I 1815 blev der oprettet fire generalkommandoer i Danmark for henholdsvis Sjælland, Fyn, Nørrejylland og Hertugdømmerne. Efter krigen 1864 blev generalkommandoen for Fyn og Nørrejylland slået sammen (2. Generalkommando, senere Vestre Landsdelskommando).

Efter Hærloven af 1909 havde 1. Generalkommando på Sjælland otte garnisonsbyer under sig (København, Helsingør, Roskilde, Ringsted, Slagelse, Holbæk, Næstved og Vordingborg) og enhederne:
 1. Division: Den Kongelige Livgarde, 1., 2., og 11. regiment og 1. artilleriafdeling:
 2. Division: 3., 4., og 12. regiment, 1. rytterregiment, 2. artilleriafdeling.
 3. Division (stab i Roskilde): 5., 7., 8. og 13. regiment, 26. bataljon af 6. regiment, 2. rytterregiment, 2. artilleriregiment
 Herudover Fæstningsartilleriregimentet, Kystartilleri- og Ingeniørregimentet med undtagelse af 1. kompagni samt Trænafdelingen
Til hjælp havde den kommanderende general en generalmajor (kommandanten i København)

Kommandoen havde først domicil i København. Fra 1978 til nedlæggelsen havde kommandoen domicil på Ringsted Kaserne.

Chefsrække

1. Generalkommando 

 1839-1855 Arveprins Ferdinand
 1855-1858 Frederik Bülow
 1858-1863 Arveprins Ferdinand (igen)
 1864-1865 Christian de Meza
 1865-1867 Cai Hegermann-Lindencrone
 1867-1879 Paul Scharffenberg
 1879-1881 Julius Nielsen
 1881-1891 Wilhelm Kauffmann
 1891-1894 Carl Tvermoes
 1894-1897 J.J. Bahnson
 1897-1901 Johannes Zeuthen Schroll
 1903-1905 Georg Zachariae
 1905-1908 Arnold Kühnel
 1908-1909 Christian Lütken
 1909-1917 Vilhelm Gørtz
 1917-1918 August Tuxen
 1918-1926 Ellis Wolff

Østre Landsdelskommando 

 1950-1957 Valdemar Bjerregaard
 1957-1965 Erik Kragh
 1975-1977 Jørgen Andreassen
 1977-1980 Otto K. Lind
 1980-1984 Niels-Aage Rye Andersen

Se også 
 3. Generalkommando

Kilder 
 Hærens Ordning 1909 

Nedlagte militære enheder fra Danmark
Etableret i 1815
Ophørt i 1990
København i 1900-tallet
Hæren
Ringsted
Danmark under den kolde krig
Centro Niemeyer

Oscar Niemeyer International Cultural Center, kendt som Centro Niemeyer, er er et internationalt kulturcenter oprettet af den den spanske stat og regionen Asturien i Spanien, beliggende i byen Avilés. Det er tegnet af den brasilianske arkitekt Oscar Niemeyer, og indviet den 26. maj 2011. Centeret integrerer forskellige kunstneriske og kulturelle arrangementer som udstillinger, musik, teater, dans, film og gastronomi. Centeret ligger på højre bred af udmundingen af Avilés i Asturias.

"Et sted åbent for alle, et sted for uddannelse, kultur og fred."

Ekstern henvisning 

 Officielt websted

Kunstmuseer i Spanien
Museer etableret i 2011
Geert Marinus Holbek

Geert Marinus Holbek (ved dåben: Holbech) (18. december 1826 på Elsegårde ved Ebeltoft – 31. oktober 1910 på Frederiksberg) var en dansk officer, far til Carl, Gert og Niels V. Holbek.

Han var søn af Niels Rasmussen Holbek (1798-1865) og Vilhelmine Catrine, født Steenstrup (1801-1892). Holbek blev student fra Randers lærde Skole 1844, sekondløjtnant i artilleriet 1846, premierløjtnant 1850, kaptajn 1856, oberst og chef for 2. Artilleribataljon, stabschef ved 1. Generalkommando 1879-82, chef for artilleriets konstruktions- og forsøgsafdeling 1883, stabschef ved artilleriet 1886 og fik afsked 1891 som karakteriseret generalmajor.

Holbek var medforfatter til Den dansk-tydske Krig i Aarene, 1848-50: Udarbejdet paa Grundlag af officielle Documenter og med Krigsministeriets Tilladelse udgivet af Generalstaben (København: J.H. Schultz 1877).

5. november 1856 ægtede han i Asminderød Kirke Marie Sophie Bentzien (18. februar 1836 i Kerteminde -  13. oktober 1930).

Datteren Wilhelmine "Mimi" Holbek har udført et portrætmaleri af faderen. Der findes fotografier af Carl Sonne og Marius Christensen (Det Kongelige Bibliotek).

Han er begravet på Frederiksberg Ældre Kirkegård.

Dekorationer 
 Kommandør af 2. grad af Dannebrogordenen
 Dannebrogsmændenes Hæderstegn
 Æreslegionen
 Sankt Olavs Orden
 Den Spanske Militære Fortjentsorden
 Den Østrigske Jernkroneorden

Kilder

Eksterne henvisninger 
 

 
 Geert Marinus Holbek - finnholbek.dk

Generalmajorer fra Danmark
Personer fra Jylland
Kommandører af Dannebrog
Riddere af Æreslegionen
Danskere i 1800-tallet
Geert Marinus
Modtagere af Sankt Olavs Orden
Artilleriofficerer fra Danmark
Studenter fra Randers Statsskole
Børneægteskab

Børneægteskab er et ægteskab, hvor den ene eller begge parter er umyndig. Reglerne for børneægteskaber er meget forskellige fra land til land, og har varieret meget gennem tiderne.

Den grundlæggende ide med ægteskabet er, at sikre at manden forsørger sin kones børn. Derfor kan det i nogle kulturer være smart at få alle piger gift unge, så ingen børn fødes uden for ægteskab.

Definition 
Europarådet definerede i resolution 1468 fra 2005 børneægteskab som en forening af to personer hvor en af dem er under 18 år.
Ligeledes definerer European Institute for Gender Equality det som et "juridisk ægteskab eller traditionelt baseret giftermål mellem to personer, hvor mindst en af parterne er under 18 år".
Ligende har UNICEF defineret børneægteskab som et hvilken som helst formelt ægteskab eller uformel forening mellem et barn under 18 år og en voksen eller et andet barn.

Udviklingen i udviklingslandene 
I de fleste udviklingslande falder antallet af børneægteskaber gradvist. Men man skal dog tage et vist forbehold for om statistikken dækker forholdene på landet.

Se også 
 Kongebrev

Henvisninger 

Ægteskab
Ægteskab
Gilbertøerne

Gilbertøerne er en kæde bestående af 16 atoller og koraløer i Stillehavet. Øgruppen udgør hoveddelen af øriget Kiribati. 

Gilbertøerne var beboede af mikronesiske folkeslag i flere århundrer før de blev opdaget af europæere. En af de først registrerede opdagelser af øerne er fra 1765 da John Byron på skibet Dolphin opdagede øen Nikunau.

I 1788 krydsede kaptajn Thomas Gilbert gennem Abemama, Kuria, Aranuka, Tarawa, Abaiang, Butaritari og Makin uden at stoppe. I årene som fulgte opdagede mange skibe de små øer og atoller på rejser i Stillehavet. 
    
Der blev oprettet et britisk protektorat over Gilbertøerne i 1892. I 1915 blev Gilbert- og Elliceøerne udråbt til en koloni i Det britiske imperium.

Kolonien blev autonom i 1971. Fra 1976 til 1978 blev Elliceøerne (nu Tuvalu) udskilt, og Gilbertøerne blev til kolonien Gilbert Islands som udstedte frimærker under dette navn. I 1979 stemte Gilbertøerne for uafhængighed, og blev til den uafhængige stat Kiribati.

Gilbertøerne består af følgende øer:

Kiribati
Øgrupper i Stillehavet
Aripiprazol

Aripiprazol (handelsnavn Abilify®) er et atypisk antipsykotikum, der anvendes til behandling af psykose ved sygdomme som skizofreni og mani. Stoffet har desuden en antidepressiv virkning. Aripiprazol blev godkendt i Europa i 2004. Aripiprazol findes som tabletter, smeltetabletter, oral opløsning og injektionsvæske.

Eksterne henvisninger
Medicin.dk om Abilify®

Lægemidler tilhørende nervesystemet
Kærlighedsægteskab

Kærlighedsægteskab eller den romantiske kærlighed er i dag dominerende i den vestlige verden. I den romantiske kærlighed lader man følelsen af lidenskab være det afgørende for valg af partner – ikke fornuften. 

Den amerikanske historiker Stephanie Coontz, der har skrevet bogen Marriage, A History: From Obedience to Intimacy, or How Love Conquered Marriage fra 2005, argumenterer i sin bog for, at kærlighedsægteskaber begyndte at blive indgået allerede i 1300-tallet, og det i 1700-tallet begyndte blomstre.

Uden for den vestlige verden

Kærlighedshytte hos kreungerne   
Den unge piges far bygger en lille pælehytte hvor pigen kan have besøg af sine bejlere, helt uden forældrenes indflydelse.

Referencer

Eksterne henvisninger 
Har kærlighedsægteskabet slået fejl?

Ægteskab
Ægteskab
Linje-øerne

Linje-øerne er en kæde af 11 atoller og lave koraløer i det centrale Stillehav syd for Hawaii. De strækker sig 2.350 km i nordvestlig-sydøstlig retning, hvilket gør dem til en af verdens længste økæder. 8 af øerne tilhører til Kiribati, mens de resterende 3 er en del af USA's ydre småøer under USA.

De øer som hører under Kiribati er i verdens tidligste tidszone, UTC+14:00. Klokkeslættet er det samme på Hawaii, men datoen er en dag tidligere. Tiden er 26 timer foran nogle andre øer i Oceanien som Baker Island som bruger UTC−12:00.

USA har tidligere gjort krav på alle Linje-øerne, men kravet blev opgivet i 1979 da USA indgik en venskabsaftale (Treaty of Tarawa) med det nyligt uafhængige Kirabati som anerkendte Kiribatis suverænitet over de fleste af Linje-øerne.

Øgruppen er geografisk delt i tre undergrupper: De Nordlige, Centrale og Sydlige Linjeøer. De Centrale Linjeøer er nogle gange grupperet sammen med de sydlige Linjeøer. Tabeller herunder viser øerne fra nord til syd.

* Lagunearealerne mærket med en stjerne er indeholdt i ø-arealet i den foregående kolonne fordi de, i modsætning til typiske atoller, er indlandssøer afskåret fra havet.

Kiritimati er den største atol i verden med hensyn til landareal. Øerne blev annekteret af Storbritannien i 1888 med henblik på at lægge et telegrafkabel under Stillehavet med Tabuaeran (dengang Fanning Island) som relæstation. Kablet blev lagt og var i brug fra 1902 til 1963 på nær en kort periode i 1914.

Kopra, tang og akvariefisk udgør de vigtigste eksportvarer.

Kilder 

Kiribati
Øgrupper i Stillehavet
Bækhesten

Bækhesten eller Bäckahästen (fra svensk: bäckhästen) er et mytologisk dyr i nordisk folklore og skånsk folketro, svarende til nøkken, blot i hesteform. Hesten er den skandinaviske udgave af den keltiske Kelpie

Motiv 
Bækhesten var en majestætisk hvid hest, der viste sig nær floder og bække, især i tåge. Den ville så forsøge at få mennesker, specielt børn, til at kravle op på sin ryg. Når først man havde sat sig på bækhestens ryg var det ikke længere muligt at komme af, og bækhesten ville drukne den uheldige rytter i nærmeste flod eller bæk. Hestens ryg kunne vokse sig længere, så der kunne sidde flere ryttere på den. Den eneste måde man kan forhindre en bækhest i at drukne sin rytter, er ved at placere et stykke stål imellem hesten og bækken. Så vil hesten miste al sin kraft og forsvinde.

Myte 

Hesten var klog, og kunne finde på at gøre sine ofre tjenester for at vinde deres tillid. En legende fortæller om en tjenestepige der skulle pløje en mark med gårdens gamle hest. Pludselig får hun øje på en stor, stærk og smuk hvid hest ved et nærtliggende vandløb. Hun er dog klar over at der var tale om en bækhest, og kommanderede den til at forsvinde, eller pløje hele marken alene. I det hun sagde de ord, greb hesten ploven, og pløjede marken så hurtigt, at den kunne blive pløjet syv ekstra gange før solen stod op. Hesten gik så ned mod bækken igen, men havde stadig ploven fastgjort til sin krop. Da pigen nærmede sig hesten, for at hente ploven, bukkede hesten sig, og pigen hoppede tryllebundet op på dens ryg. Da hesten bevægede sig ned mod bækken, faldt et stykke stål fra pigens lomme ned foran hesten, og hesten kastede hende straks af, og forsvandt ud i bækken. Man kunne høre hesten frustrerede vrinsk, da det gik op for den, at pigen havde overvundet dens list.

Myten skulle angiveligt finde sted ved Hjärtasjön floden, i Närke i Sverige, og man skulle selv den dag i dag, kunne se stien som bækhesten pløjede fra marken og til floden.

Se også 
 Nøkken

Kilder 

Skabninger i nordisk mytologi
Sagnfigurer
Jens Christian Rostgaard von der Maase

Jens Christian Rostgaard von der Maase (født 1949) er en dansk advokat, der ejer størstedelen af øen Anholt i Kattegat.

Noter

Se også 
 Krogerup

Kilder 
 Den Store Danske om Anholt

Advokater fra Danmark
Jens Christian Rostgård
Danskere i 1900-tallet
Danskere i 2000-tallet
Japanske ris

Japanske ris (Oryza sativa ssp. japonica), i Danmark solgt som enten grød- eller sushiris, er en kortkornet rundet rissort. Den er en central ingrediens i det japanske køkken. Tidligere blev de japanske ris primært solgt som grødris, sammen med andre rissorter. I de seneste år er en større og større andel dog blevet solgt som sushiris. Japanske ris er mere klistrede end andre rissorter, hvilket muliggør fremstillingen af sushi.

Kilder 
 Om ris

Korn
Ris
Ris
Garland

Garland har flere betydninger:
 Garland, Texas, by i USA

Personer
 Alex Garland, britisk forfatter
 Billy Garland, far til artisten Tupac Shakur
 Charles Garland (1898-1971), amerikanske tennisspillere
 Hamlin Garland (1860-1940), amerikansk forfatter.
 Hank Garland (1930-2004), amerikansk guitarist.
 Judy Garland (1922-1969), amerikansk sanger og skuespiller
Kalhovdfjorden

Kalhovdfjorden er en sø der ligger i Tinn kommune i Vestfold og Telemark fylke i Norge. Søen er en del af Skiensvassdraget, og har sit udløb i elven Mår, som løber ned til Tinnsjå. Den har et areal på 20,39 km² og ligger 1.084 moh.

Mod nord ligger Geilo, og mod syd og sydøst søerne Møsvatn, Gøystavatnet og Tinnsjå og byen Rjukan.

Søer i Vestfold og Telemark
Tinn
Stenved

Stenved (Phillyrea) er en slægt med 2-3 arter, der er udbredt i Sydeuropa og Lilleasien. Det er stedsegrønne buske eller små træer. Bladene er modsatte, læderagtige og helrandede eller fint tandede. Planterne er enten rent hunlige eller rent hanlige, og blomsterne er samlet i små klaser fra bladhjørnerne. De enkelte blomster er 4-tallige, små, duftende og cremehvide. De hunlige blomster har kun to støvfang, mens de hanlige har fire støvknapper. Frugterne er kuglerunde eller lidt aflange, violette eller blålige stenfrugter.

 Smalbladet stenved (Phillyrea angustifolia)
 Bredbladet stenved (Phillyrea latifolia)

 Phillyrea laevis

Oliven-familien
Jann Guldhammer

Jann Guldhammer, født den 6. april 1959 i Nørresundby.
Blev i 1988 uddannelsesleder for Danmarks Lokalradio Skole i Aalestrup. Et projekt under EU Socialfond for langtidsledige, hvor kursisterne lærte at lave lokalradio. Projektet var tidsbegrænset og varede 2½ år. Var efterfølgende ansat som radiochef på Kanal1 i Frederikshavn. En lokalradio, som var ejet af Frederikshavns Avis. I 1991 blev han ansat som radiochef på Stjernekanalen i Holstebro. En lokalradio som havde lokalredaktioner i Vinderup, Trehøje og Aulum kommuner.

I 1993 blev Jann Guldhammer ansat som journalist ved Danmarks Radio Kanal94 i Vejle. Som vært gennem 4 år på det landsdækkende program Dansktoppen blev Jann Guldhammer med et slag kendt i hele Danmark. DR-TV gjorde også brug af Jann Guldhammer, da han sammen med Jørn Hjorting var vært på TV Showet Dansktoppen 25 år i efteråret 1993.

I 1997 blev Jann Guldhammer ansat som underholdningschef på TV-49 i Odense. Her var han tillige studievært, gennem 1 år, på de landsdækkende underholdningsprogrammer Dansk på Toppen. Efterfølgende blev han i 1998 ansat ved Ringkjøbing Amt. revalideringscenter, hvor han var leder af multimedieværkstedet. Fra 2000 til 2006, var han underviser på uddannelsen til Multimediedesigner ved Ikast Handelsskole.
I 2004 startede han sit eget firma Defeat Communication.

Jann Guldhammer er oprindeligt uddannet klejnsmed.

Livet som musiker 
Han har siden 1976 været aktiv musiker, som guitarist og sanger. Han har spillet i følgende orkestre
 1976: Wild Mountain
 1978: Run on
 1981: Mountain
 1982: Steen Kjærsgaard og natuglerne
 1984: Yellow
 1988: Devito

CD Udgivelser 
 1997: Soloalbum Debut
 2000: Nattens Melodi – Devito

Personer fra Aalborg
Musikere fra Danmark
Adams County

Adams County er navnet på 12 counties i USA

 Adams County, Colorado
 Adams County, Idaho
 Adams County, Illinois
 Adams County, Indiana
 Adams County, Iowa
 Adams County, Mississippi
 Adams County, Nebraska
 Adams County, North Dakota
 Adams County, Ohio
 Adams County, Pennsylvania
 Adams County, Washington
 Adams County, Wisconsin
Allen County

Allen County er navnet på flere counties i USA
 Allen County, Indiana
 Allen County, Kansas
 Allen County, Kentucky
 Allen County, Ohio
 Allen Parish, Louisiana
Michael Georg Laub

Michael Georg Laub (14. januar 1731 i København – 3. august 1812 sammesteds) var en dansk søofficer og kobberstikker, bror til Frederik Laub.

Han var søn af etatsråd, kgl. livmedikus Hieronymus Laub og Johanna Justina født Scharffenberg. Han blev kadet 1746 og havde på Søkadetakademiet Jacob Fosie som tegnelærer, blev sekondløjtnant 1749, var på togt til Algier 1755 og var i fransk tjeneste 1756-59, blev dansk kaptajnløjtnant 1760, stod i maltesisk tjeneste fra 1760 til 1762, men blev afskediget fra Søetaten 1767, fordi han havde konverteret til katolicismen. Han var i fransk tjeneste som capitaine de vaisseau 1779 og tog herfra afsked 1784. Han boede i Paris fra dette år til 1795 og vendte derefter tilbage til Danmark. 

Han har udført En Vandbærer (radering i den af Jacob Fosie udgivne Samling af 32 raderinger, tilegnet P.F. Suhm 1747). 

Han døde ugift og er begravet på den katolske afdeling af Assistens Kirkegård.

Kilder 
 

Søofficerer fra Danmark
Kobberstikkere fra Danmark
Personer fra København
Danskere i 1700-tallet
Danskere i 1800-tallet
Danskere i fremmed militær tjeneste
Michael Georg
Anderson County

Anderson County er namet på counties i USA
 Anderson County, Kansas
 Anderson County, Kentucky
 Anderson County, South Carolina
 Anderson County, Tennessee
 Anderson County, Texas
Armstrong County

Armstrong County er navnet på 2 counties i USA
 Armstrong County, Pennsylvania
 Armstrong County, Texas
Pålsbufjorden

Pålsbufjorden er en sø som ligger i kommunerne Hol og Nore og Uvdal, begge i Viken fylke i Norge. Søen, der har et areal på 19,55 km² ligger 749 moh. Pålsbufjorden er en del af vassdraget Numedalslågen. Pålsbufjordens største tilløb er Numedalslågen (Godfarfossen), og ved den udløb fortsætter den i Tunhovdfjorden.

Søer i Viken
Hol
Nore og Uvdal
Ditlev Laub

Ditlev Christian Ernst Laub (født 11. juni 1847 i Hågerup, Fyn, død 30. november 1919 i Reading, Pennsylvania, USA)  var en dansk-amerikansk arkitekt.

Hans forældre var sognepræst, senere biskop Otto Laub og Susanne Charlotte Hedevig Johanne født Tostrup. Han blev student fra Viborg lærde Skole 1866 og tog filosofikum, blev dimitteret af Julius Tholle og C.V. Nielsen til Kunstakademiet i januar 1870 og tog afgang marts 1878, vandt den lille guldmedalje 1879 (for Et offentligt Festlokale; italiensk Renæssance). 

Han rejste derpå i 1881 til USA, hvor han nogle år virkede i New York og blev gift 14. maj 1883 i Brooklyn, New York med Catherine Ann Gaynor (26. juli 1856 smst. - 23. september 1914 i Bennington, Vermont) datter af ejendomshandler Hugh Gaynor og NN Collins. Omtrent 1889 tog han til San Antonio i Texas, hvorfra han synes at være flyttet tilbage til New York (Brooklyn). Her blev Laub ansat i George B. Posts arkitektfirma. Senere fik han arbejde for staten og arbejdede i historiske stilarter. I USA benyttede han ofte navnet "D.C. Ernest Laub".

Værker 
 Projekt til et stort offentligt festlokale, italiensk renæssance (udstillet 1879, lille guldmedalje)
 Rådhuset i San Antonio, Texas (1889)
I regeringens tjeneste:
 Post Office and Federal Building, Brooklyn, New York (fra 1885)
 Post Office and Federal Court House, Elmira, New York (1901-03)
 Tilbygning til Federal Custom House and Post Office, Hartford, Connecticut (1903-05)
 Post Office and Custom House, Providence, Rhode Island (fra 1905)
 Han har desuden arbejdet med The Mint i Philadelphia og toldbygninger, post-, og rådhuse flere steder i USA

Kilder 
 

Arkitekter fra Danmark
Arkitekter fra USA
Dansk-amerikanere
Danskere i 1800-tallet
Ditlev
Personer fra Fyn
Historicistiske arkitekter
Studenter fra Viborg Katedralskole
Godfarfossen

Godfarfossen er et vandfald i Numedalslågen i Viken fylke i Norge på grænsen mellem kommunerne Nore og Uvdal og Hol. Vandfaldet udgør den nederste del af Dagalifallene og ligger mellem Nedre Svangtjern og den stærkt regulerede Pålsbufjorden. Den består af en række mindre vandfald og stryg med en total faldhøjde på 34 meter over en strækning på en kilometer.

Selskabet Godfarfoss Kraft AS har søgt koncession til bygning af et vandkraftværk på stedet.

Vandfald i Viken
Nore og Uvdal
Hol
Ernst Laub

Ernst Christian Clausen Laub (30. juli 1839 i Nykøbing Falster – 9. juni 1867 i Avent, Schweiz) var en dansk genremaler.

Han var søn af bogtrykker og redaktør Vilhelm Frederik Laub (1805-1845) og Christiane Kirstine Thoma Vilhelmine født Thomsen (1807-1880). Han besøgte i sin opvækst Nykøbing Katedralskole, og da han viste megen lyst til tegning, blev han anbefalet til G.F. Hetsch og fik adgang til Kunstakademiets skoler for at uddanne sig til maler (vistnok 1856). I marts 1859 vandt han den lille og i december samme år den store sølvmedalje. Samtidig havde han været elev af Vilhelm Kyhn, uagtet hans mål var at uddanne sig til figurmaler, og som sådan udstillede han 1858-62 flere mindre billeder, der viste lovende anlæg. En brystsyge (tuberkulose), som en forkølelse fremkaldte i hans 22. år, bragte ham til at forsøge på at genvinde sin helse i syden, og han levede nu seks år vekselvis på Sicilien, i Rom og i Schweiz, ivrig sysselsat med sin kunst, så vidt hans kræfter tillod det. Det var især teg­ninger, han udførte, hvilke han dels solgte, dels bortgav til venner. Hans sygdom tog imidlertid stadig overhånd; den 9. juni 1867 døde han i den lille bjergby Avent, syd for Genfersøen, og ligger jordet på kirkegården i Montreux. Han var en meget elskværdig personlighed.

Værker 
 Et laboratorium (udstillet 1858)
 Modelfigur (tegning, udstillet 1859)
 Et køkken (udstillet 1859)
 Strikkende pige (tegning, 1859, Den Kongelige Kobberstiksamling)
 Studie af en lille pige (1860, tidligere i Johan Hansens samling)
 En fiskerfamilie (1860)
 Bondehus (ca. 1860, Bornholms Kunstmuseum)
 Fattige børn (udstillet 1861)
 I en baggård (udstillet 1861)
 Et bryggers i en bondegård (1861, Statens Museum for Kunst)
 Portræt af biskop Otto Laub (1862)
 Udsigt over romerske tage (tegning, 1862, Den Kongelige Kobberstiksamling)
 Mand der hviler sig på en bænk (tegning, 1863, Den Kongelige Kobberstiksamling)
 Madonna med barnet (tegning, 1865, Den Kongelige Kobberstiksamling)
 Bondekone fra Lolland (solgt på Bruun Rasmussen Kunstauktioner 30. juli 2007 som lot nr. 619)
 Hans Christian Wegener (tegning, 1860, solgt på Bruun Rasmussen Kunstauktioner 31. oktober 2011 som lot nr. 1135 )

Kilder 
 

Ernst
Malere fra Danmark
Danskere i 1800-tallet
Personer fra Nykøbing Falster
Frederik Laub

Frederik Laub (23. februar 1729 i København – 13. februar 1809 sammesteds) var en dansk kobberstikker, kancelliråd og kancellisekretær, bror til Michael Georg Laub.

Han var søn af livmedikus Hieronymus Laub og Johanna Justina født Scharffenberg. Han tilhørte i sin ungdom kredsen omkring Jacob Fosie og blev sekretær i Tyske Kancelli, hvorfra han fik afsked 1771. Laub blev indstillet til embedet som viceborgmester i København i 1768, men blev på grund af betænkeligheder fra Kancelliets side ikke valgt. 

Han har udført raderinger af bjergegne og italienske landskaber, (9 raderinger, udført mellem 1741 og 1744, deraf 5 i Jacob Fosie: Lære Klude, 1743, 7 i Den Kongelige Kobberstiksamling) og en landskabstegning i Johanne Fosies Stambog (1748, Det Kongelige Bibliotek).

Han var ugift og er begravet på Assistens Kirkegård.

Kilder 
 

Embedsmænd fra Danmark
Frederik
Kobberstikkere fra Danmark
Danskere i 1700-tallet
Personer fra København